Turbe (mauzolej)

Turbe je mauzolej, obično bogatijeg, poznatijeg čovjeka, od vjerskog ili kulturnog ugleda. Obično je natkriveno, ponekad ograđeno i sa nekom građevinom pored, česmom, džamijom ili nekim drugim obilježjem. Ovi objekti predstavljaju vrlo vrijedne objekte osmanlijske memorijalne arhitekture. Turbeta su zidani, rjeđe drveni mauzoleji. U njima su obično sahranjena po dva, rjeđe po više mrtvaca skupa.

Uglavnom su ih radili domaći majstori od lokalnog kamena, čerpića ili drveta. Dosta često turbeta su skromnijeg izgleda – jednostavne kuće manjih dimenzija sa dvovodnim ili četverovodnim krovom.

U Bosni i Hercegovini nakon osmanlijskih vremena, ostala su mnoga turbeta, kao obilježje na nečije djelo i postojanje. Mnoga turbeta u Bosni i Hercegovini osim historijskog imaju i religiozno značenje.

 Turbeta u Bosni i Hercegovini 
 Turbeta u Travniku su najbrojnija u Bosni i Hercegovini. Dva turbeta su nacionalni spomenik Bosne i Hercegovine.
 Turbeta u Banjoj Luci
 Turbe - Mauzolej u Bihaću proglašeno je takođe za nacionalni spomenik Bosne i Hercegovine. 
 Turbeta Sijerčić nalaze se u općini Ustiprači
 Turbe Semiz-ali paše u Prači
 Turbe sedam braće u Sarajevu
 Turbe Malkoča i Skenderpašića, Kopčići, Bugojno
 Turbeta u Čajniču
 Turbeta na Alifakovcu u Sarajevu
 Alijino turbe u Trnovi kod Sanskog Mosta
 Turbeta u Kotor-Varoši
 Turbe Šejha Derviša Ishaka u Mostaru
 Turbe Ferhadovo u Tešnju
 Turbe uz Ali-pašinu džamiju u Sarajevu
Turbe Arapovac Visoko
Turbe Šejh Firuhije Podvinci Visoko
Turbeta Martinovići Olovo
Turbe Sefer paše Crna rijeka Ilijaš

 Literatura 
 Mehmed Mujezinović, "Kulturno naslijeđe", Sarajevo –Publishing, 3. izdanje, str. 61 – 65, 1998. -Islamska epigrafika Bosne i Hercegovine, knjiga 3
 Abdulah Talundžić,  Mostar : Most - časopis za obrazovanje, nauku i kulturu, 193 (104 - nova serija), str. 72. Turbe i toranj crkve u Bihaću.

 Reference 

Kategorija:Islam
Kategorija:Arhitektura
Kategorija:Turbeta
Kategorija:Turbeta u Bosni i Hercegovini